Foto’s: Koningin se SA-kuiers, van Kaapstad tot KimberleyDie koningin en voormalige Suid-Afrikaanse president Nelson Mandela in 1995. (Foto: AFP/ Martin Keene) “My hele lewe, of dit nou lank of kort is, sal aan u diens en die diens van ons groot keiserlike familie gewy word.” Só lui ŉ nou ikoniese gedeelte van ŉ jong prinses Elizabeth se toespraak wat sy in 1947 op haar 21ste verjaardag in ŉ radio-opname vanuit Kaapstad gesê het. Brittanje se toekomstige koningin het toe haar ouers, koning George VI en koningin Elizabeth, en haar jonger suster, prinses Margaret, tydens ŉ koninklike toer deur Suider-Afrika vergesel. Min het dié jong prinses geweet dat haar lewe en heerskappy as koningin inderdaad lank sou wees en dat haar dood 75 jaar later die wêreld tot ŉ stilstand sou ruk. ???????? The Queen has sadly passed away. RIP On April 21, 1947 Princess Elizabeth on the Radio from Cape Town; “I declare before u all that my whole life, whether it be long or short, shall be devoted to ur service & the service of our great imperial family, to which we all belong.” pic.twitter.com/uJ4FdDYWDC — Fatina Salaheddine (@MissFatina) September 8, 2022 “Soos ek vandag met jou praat vanuit Kaapstad, is ek sesduisend myl ver van die land waar ek gebore is. Maar ek is beslis nie sesduisend myl van die huis af nie. Oral waar ek in hierdie lieflike lande van Suid-Afrika en Rhodesië gereis het, is my ouers, my suster en ek na die hart van dié lande se mense geneem en laat voel dat ons net so tuis hier is, asof ons ons hele lewe lank tussen hulle gewoon het,” het sy oor haar eerste toer na Afrika gesê. Dit sou nie die koningin se laaste keer op dié vasteland wees nie, hier is ŉ paar noemenswaardige oomblikke van haar tye in Suid-Afrika. (Foto: AFP) (Foto: The Royal Collection Trust) (Foto: The Royal Collection Trust) (Foto: Fiona Hanson/Pool/AFP) (Foto: AFP/ Martin Keene) (Foto: Kirsty Wigglesworth/AFP) (Foto: Yoav Lemmer/ AFP)